இந்தியாவின் முதல் குடிமகள் அல்லது குடிமகன்

**இந்தியாவின் முதல் குடிமகள் அல்லது குடிமகன்** (*First Lady of India or First Gentleman of India*) என்பது இந்தியக் குடியரசுத் தலைவரின் துணைவர்/துணைவியருக்கு வழங்கப்படும் பட்டம் ஆகும். இது பொதுவாக இந்தியக் குடியரசுத் தலைவரின் மனைவியினைக் குறிக்கும். இவர்களுக்கு உத்தியோக பூர்வ அலுவல்கள் அல்லது கடமைகள் எதுவும் இல்லை. பொதுவாக உத்தியோக பூர்வ விழாக்களில் இவர்கள் தங்கள் கணவர்/மனைவியுடன் கலந்துகொள்வார்.

## வரலாறு
இந்தியாவின் முதல் குடியரசுத் தலைவரின் மனைவியான இராஜ்வன்சி தேவி ஆவார். இவர் 1950 முதல் 1962 வரை நாட்டின் முதல் பெண்மணியாக இருந்தார். இந்தக் காலகட்டத்தில் தேவி குடியரசுத் தலைவர் இராசேந்திர பிரசாத்துடன் பொது நிகழ்ச்சிகளில் கலந்து கொள்ளவில்லை.

சர்வபள்ளி இராதாகிருஷ்ணனின் பதவிக் காலத்தில் இந்தப் பதவி காலியாக இருந்தது. இதைத் தொடர்ந்து இந்தியாவின் மூன்றாவது குடியரசுத் தலைவர் சாகீர் உசேனின் மனைவியான சாஜகான் பேகம் பதவி வகித்தார்.

நாட்டின் நான்காவது குடியரசுத் தலைவரான வி. வி. கிரியின் மனைவி சரசுவதி பாய், அதிக பொதுப் பணியினை ஏற்ற முதல் பெண்மணி ஆவார். பாயின் செயல்பாடு இவரது முன்னோடிகளின் செயல்பாடுகளிலிருந்து ஒரு மாற்றத்தை ஏற்படுத்தியது. இவர் பொது நிகழ்ச்சிகளில் கலந்துகொண்டு சிறப்பித்தார். இந்திய மக்களுக்கு அடையாளம் காணக்கூடிய நபராக ஆனார்.

1974 முதல் 1977 வரை இந்தியாவின் முதல் பெண்மணியான பேகம் அபிதா அகமது, குடியரசுத் தலைவர் இல்லத்தில் நடைபெறும் விழாக்கள் மற்றும் உத்தியோக பூர்வ நிகழ்ச்சிகளை ஏற்பாடு செய்வதன் மூலம் முதல் பெண்மணியின் பொதுப் பணியினைச் சிறப்பாக நிறைவேற்றினார். 1980 மற்றும் 1989க்கு இடையில் இவர் நாடாளுமன்ற உறுப்பினராக இருந்தபோது பொதுப் பதவியை வகித்த முதல் பெண்மணியாக இருந்தார்.

வெளிநாட்டு வம்சாவளியைச் சேர்ந்த முதல் பெண்மணி உஷா நாராயணன் .

இந்தியாவின் முதல் பெண் குடியரசுத் தலைவர் பிரதிபா பாட்டில் பதவியேற்பதற்கு முன், பவனின் தலைமை தொகுப்பாளினியாகச் செயல்படுவது குடியரசுத் தலைவர் இல்ல மனைவிகளின் பொறுப்பாக இருந்தது. 2007ஆம் ஆண்டில், முதல் பெண்மணிக்கான அலுவலக அறையில், நாட்டின் "முதல் ஆண்மகனாக" பிரதீபா பாட்டீலின் கணவர் தேவிசிங் ரன்சிங் ஷெகாவத் தங்குவதற்குச் சிறிய மாற்றங்கள் செய்யப்பட்டன.

குடியரசுத் தலைவர் பிரணாப் முகர்ஜியின் மனைவியும் முன்னாள் முதல்வருமான சுவ்ரா முகர்ஜி 18 ஆகத்து 2015 அன்று பதவியில் இருந்தபோது மரணமடைந்தார். குடியரசுத் தலைவர் முகர்ஜியின் எஞ்சிய காலத்திற்கு முதல் பெண்மணி பதவி காலியாகவே இருந்தது.

தற்போதைய குடியரசுத் தலைவர் திரௌபதி முர்முவின் கணவர் இறந்து விட்டதால், 2022 முதல் இந்த பதவி காலியாக உள்ளது.

## பணி
முதல் குடிமகன்/மகளின் பங்கு பெரும்பாலும் சம்பிரதாயமானது. முதல் குடிமகளுக்கு உத்தியோக பூர்வ கடமைகள் எதுவும் இல்லை. ஆனால் இவர் பொதுவாகக் குடியரசுத் தலைவருடன் குடியரசுத் தலைவர் மாளிகையில் நடைபெறும் அதிகாரப்பூர்வ விழாக்களில் கலந்து கொள்கிறார்கள்.

### பங்குதாரர் அல்லாதவர்கள்
மனைவி இல்லாத பட்சத்தில், குடியரசுத் தலைவரின் மற்றொரு உறவினர், குடியரசுத் தலைவர் இல்லத்தில் நடைபெறும் உத்தியோக பூர்வ நிகழ்ச்சிகளின் போது புரவலர் அல்லது தொகுப்பாளினியாகப் பொறுப்பேற்கலாம். இருப்பினும், இது கட்டாயமில்லை. ஆ. ப. ஜெ. அப்துல் கலாம் காலத்தில் தொகுப்பாளினியின் பங்கு காலியாக இருந்தது.

ஜெயில் சிங்கின் மகள் சில நிகழ்ச்சிகளுக்குத் தொகுப்பாளினியாகப் பணியாற்றினார். பிரணப் முகர்ஜியின் மகள் சர்மிஸ்தா முகர்ஜி தனது தாயின் உடல்நலக்குறைவின் போது சில நிகழ்ச்சிகளுக்குத் தொகுப்பாளினியாகப் பணியாற்றினார்.

## இந்தியாவின் முதல் பெண்/ஆண் பட்டியல்

## மேலும் பார்க்கவும்

* இந்திய ஜனாதிபதி
* இந்தியப் பிரதமரின் மனைவி

## குறிப்புகள்

## மேற்கோள்கள்